== Hovedstadens Offentlige Transport ==
[[File:Movia bus line 34 and metro at Flintholm Station.jpg|thumb|Bus og metro ved Flintholm Station.]]
I januar 2019 foreslog [[Regeringen Lars Løkke Rasmussen III]] at nedlægge [[Danmarks regioner|regionerne]], der blandt andet er medejere af Movia. I forlængelse heraf foreslog regeringen, at der skulle etableres et fælles statsligt og kommunalt selskab med arbejdsnavnet Hovedstadens Offentlige Transport (HOT) til at varetage den kollektive trafik i [[Hovedstadsområdet]]. Udover at fungere som fælles ansigt, som DOT havde gjort hidtil, skulle det også stå for billetsalg og markedsføring. Desuden skulle det stå for planlægningen af ruter og køreplaner, udbud af driften af busser, metro, [[Danske privatbaner|privatbaner]] og på sigt [[Hovedstadens Letbane]] samt forvalte den statslige kontrakt med DSB om [[S-tog]]ene. Til gengæld ville [[infrastruktur]]en stadig tilhøre de hidtidige ejere.<ref name="HOT">[http://myldretid.dk/nyheder/nr/956 ''HOT skal samle den kollektive trafik i Hovedstadsområdet''] af Thomas de Laine. Myldretid, 10. februar 2019.</ref><ref name="Fra">''Fra DOT til HOT'', Jernbanen 1/2019, s. 5.</ref>
Politik Historie Foreninger Organisationer